Държавен вестник, бр. 39, 2011 г., стр. 81

БРОЙ  39	
Д Ъ Р Ж А В Е Н  В Е С Т Н И К 	
СТР.  81  
ския съюз (АФКОС)“ на МВР в съответствие 
с Наредбата за определяне на процедурите за 
администриране на нередности по фондове и 
програми, съфинансирани от Европейския съюз, 
приета с Постановление № 285 на Министерския 
съвет от 2009 г. (обн., ДВ, бр. 97 от 2009 г.; изм. 
и доп., бр. 5 и 90 от 2010 г. и бр. 7 от 2011 г.).“
§ 34. Член 49 се изменя така: 
„Чл. 49. Отдел „Технически инспекторат“:
1. ръководи методически и извършва послед-
ващ контрол на дейността на отделите „Региона-
лен технически инспекторат“ при изпълнение на 
задълженията им по извършването на проверки 
на място при кандидата/ползвателя;
2. изготвя годишен план за дейността на отдела 
и отговаря за изпълнението му;
3. изготвя контролни листове, инструкции и 
правилници за работата на служителите в отдела 
и изработва програми за тяхното обучение;
4. отговаря за разработването и актуализи-
рането на методи за проверки на място при 
кандидата/ползвателя;
5. изготвя графици за контролни проверки, 
извършва контролни проверки, изготвя доклад 
за контролните проверки, извършва мониторинг 
върху резултатите от извършените контролни 
проверки;
6. прави периодични оценки на резултатите 
от контролната дейност, анализира и изготвя 
предложения и системни мерки за предотвратя-
ване на слабостите в проверките на място при 
кандидата/ползвателя;
7. води писмена документация и изготвя отчети 
за всички извършени проверки.“
Министър-председател: 
Бойко Борисов
За главен секретар на Министерския съвет: 
Веселин Даков
5953
ПОСТАНОВЛЕНИЕ № 134 
ОТ 12 МАЙ 2011 Г.
за изменение на Устройствения правилник на 
Авиоотряд 28, приет с Постановление № 261 
на Министерския съвет от 2010 г. (ДВ, бр. 89 
от 2010 г.)
МИНИСТЕРСКИЯТ СЪВЕТ
П О С ТА Н О В И :
§ 1. Член 12 се изменя така:
„Чл. 12. (1) Полетите със специално пред-
назначение и полетите за нуждите на минис-
терства и ведомства се заплащат от бюджетите 
на съответните администрации, министерства 
или ведомства, като средствата се превеждат 
по бюджета на Авиоотряд 28.
(2) Средствата по ал. 1 се отчитат от адми-
нистрациите, министерствата или ведомствата 
като предоставени трансфери между бюджетни 
сметки, а Авиоотряд 28 отчита средствата като 
получени трансфери между бюджетни сметки.
(3) За извършените разходи по ал. 1 ми-
нистърът на финансите по предложение на 
генералния директор на Авиоотряд 28 и на 
първостепенните разпоредители с бюджетни 
кредити одобрява компенсирани промени по 
съответните бюджети по реда на чл. 34, ал. 2 от 
Закона за устройството на държавния бюджет.
(4) Стойността на полетите се определя от 
направените преки разходи за всеки конкретен 
полет по справка, изготвена от Авиоотряд 28. 
(5) Министерствата и ведомствата заплащат 
допълнително и средства за непреките разходи 
по полета, които възлизат на 0,3 на сто на ден 
от сбора на отчетените за съответното въздухо-
плавателно средство разходи по бюджета на 
Авиоотряд 28 от предходната година за текущ 
ремонт и резервни части, застраховки и разходи 
за осигуряване на техническата изправност и 
регулярни прегледи на въздухоплавателните 
средства и разходи за тренажорна подготовка. 
При полети със специално предназначение не 
се заплащат непреки разходи по полета.
(6) Авиоотряд 28 писмено уведомява съответ-
ните първостепенни разпоредители с бюджетни 
кредити за разходите за извършения полет, като 
към уведомлението се прилага справката по 
ал. 4 и 5, придружена с копия от първичните 
счетоводни документи за извършените преки 
разходи. 
(7) Разходите за полет, който се извършва 
за нуждите на две или повече министерства 
и/или ведомства, се разпределят между тях до 
размера на разходите за полета, определен по 
реда на ал. 4 и 5. 
(8) Когато в полета участват представители 
на небюджетни организации, те заплащат чрез 
бюджетите на първостепенните разпоредители 
с бюджетни кредити част от стойността на по-
лета, която е не по-малко от пропорционалната 
част на тези пътници спрямо общия брой на 
пътниците, участващи в полета, без екипажа, 
освен ако разходите се поемат от съответния 
първостепенен разпоредител с бюджетни кре-
дити, по предложение на който са включени 
в делегацията или предварително е уговорено 
друго.“
Преходни и заключителни разпоредби
§ 2. За периода от 1 януари 2011 г. до влиза-
нето в сила на постановлението първостепенните 
разпоредители с бюджетни кредити заплащат 
на Авиоотряд 28 само преките разходи за по-
летите, извършени през този период. 
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
За главен секретар на Министерския съвет: 
Веселин Даков
5954